ԱՐՏԱՇԱՏ ՀԱՄԱՅՆՔԻ ՂԵԿԱՎԱՐ ԿԱՌԼԵՆ ՄԿՐՏՉՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ` ՄԱՅՐՈՒԹՅԱՆ ԵՎ ԳԵՂԵՑԿՈՒԹՅԱՆ ՏՈՆԻ ԱՌԹԻՎ ================================

Սիրելի՛ մայրեր, քույրեր, կանայք, ընդունեք իմ ջերմ շնորհավորանքները՝ Ապրիլի 7-ի` Մայրության և գեղեցկության տոնի առթիվ:

Շնորհակալություն ձեր անսահման սիրո և նվիրվածության համար, որով մեր աշխարհն ավելի բարի ու լուսավոր է դառնում։

Անգնահատելի է հայ կնոջ, հայ մոր դերն ու նշանակությունը մեր կյանքում, և այս օրը ևս մեկ հրաշալի առիթ է մեր սրտի ողջ ջերմությունը փոխանցելու ձեզ:

Հայ կինը բոլոր ժամանակներում եղել է ընտանիքի ամուր հենասյունը, կրել է դառնություն ու հոգս, բայց շարունակել է սիրել ու նվիրվել և պատվով իրականացնել ի վերուստ իրեն տրված պատվավոր առաքելությունը:

Իմ առանձնահատուկ խոնարհումը հերոսներ ծնած մայրերին, ձեր ոգու ամրությունն ու անսպառ սերը հիրավի միայն հարգանքի ու խոնարհումի է արժանի, ձեր ծնած ու դաստիարակած որդիների օրինակով պիտի ապրեն հետագա սերունդները։

Սիրելի՛ կանայք, մայրեր և քույրեր, մեկ անգամ ևս շնորհավորելով բոլորիդ՝ մաղթում եմ քաջառողջություն, ամենայն բարիք: Եղե՛ք երջանիկ, միշտ ժպտացեք՝ շրջապատված ձեր ամուսինների, եղբայրների, հայրերի և որդիների սիրով ու հոգատարությամբ:

Թո՛ղ գարնանային այս

տոնը ողջ տարին բարձր տրամադրություն և անսահման երջանկություն պարգևի ձեզ: